**FELHASZNÁLÁSI SZERZŐDÉS**

amely létrejött egyrészről az

**Országos Széchényi Könyvtár** (OSZK)

székhely: Budavári Palota „F” épület, 1014 Budapest, Szent György tér 4-5-6,

alapító okirat kelte, száma: 29368/2013.

képviseletében eljár: Rózsa Dávid főigazgató,

mint Felhasználó (a továbbiakban: **Felhasználó**),

másrészről

név:

születési hely, idő:

lakcím:

személyi igazolvány száma:

### mint Szerző vagy Jogtulajdonos (a továbbiakban: Jogtulajdonosként említve) között alulírott napon és helyen az alábbi feltételek mellett:

1. **A szerződés tárgya**

1. Felhasználó célja a magyar webtérben elérhető honlapokon megjelenő tartalmak szakszerű gyűjtése, hosszútávú megőrzése, rendszerezése, feldolgozása és visszakereshetővé tétele, mely céljának elérésére egy nemzeti webarchívumot működtet. A fenti célkitűzés elérése érdekében Felhasználó és Jogtulajdonos a Jogtulajdonos tulajdonában/vagyonkezelésében lévő webtartalmak felhasználására az alábbi szerződést kötik.

Jogtulajdonos a jelen szerződés aláírásával az alábbi gyűjteményes műnek minősülő webhely(ek)re illetve egyedi weboldalakra [a továbbiakban: mű(vek)ként is említve]vonatkozóan a szerzői jogról szóló 1999. évi LXXVI. törvény (a továbbiakban: Szjt.) szerinti, jelen szerződés 3. pontjában meghatározott felhasználási jogok gyakorlását engedélyezi a Felhasználónak.

A webhely(ek) illetve a weboldal(ak) URL címe:

Felek megállapodnak abban, hogy a jelen szerződés hatálya kiterjed a jelen pontban meghatározott webhelyekhez tartozó aldomén(ek) URL címére (címeire) illetve az alternatív domén címekre is, kivéve az alábbi aldomén(ek) URL címét (címeit) [a továbbiakban együtt webhely(ek)ként említve]:

2. Jelen szerződés alapján Jogtulajdonos vállalja, hogy engedélyt ad a tulajdonában/vagyon­kezelésében álló webhely(ek) illetve oldalak archiválására és nyilvános hozzáférhetővé tételére 3. pontban foglalt engedély keretei között. Felhasználó pedig vállalja, hogy a jelen szerződésben az archivált tartalmakat a 3. pontban rögzített engedély keretei között használja fel.

1. **A felhasználási jog terjedelme és a felhasználás módja és mértéke**

3. A jelen szerződés alapján a gyűjteményes mű vonatkozásában a Jogtulajdonos a Felhasználó számára az alábbi felhasználási jogok gyakorlását engedélyezi, amely alapján a Felhasználó jogosult

1. a művet digitálisan többszörözni, archiválni és a többszörözött példányokat szerverein tárolni, arról az a)-c) pontokban rögzített felhasználáshoz szükséges mértékben időleges másolatokat készíteni, [(Szjt 18.§)];
2. a mű digitális változatán a jogszerű felhasználáshoz szükséges olyan mértékű technikai változtatásokat megtenni, amely változtatás az átdolgozás [(Szjt 29.§)] szintjét nem éri el;
3. a többszörözött példányokat – példányszámbeli korlátozás nélkül – a nyilvánosság­hoz közvetíteni oly módon, hogy a nyilvánosság tagjai a hozzáférés helyét és idejét egyénileg választhatják meg [(Szjt. 26. § (8)].

Felek rögzítik továbbá, hogy a jelen pontban foglalt engedélyen túl Felhasználó jogosult az archivált webhely(ek) illetve weboldalak tartalmának kutatási és oktatási célokra való hasznosítására.

4. Felek megállapodnak abban, hogy a Jogtulajdonos területi korlátozás nélküli, a jelen szerződés hatályba lépésétől határozatlan időtartamra terjedő, nem kizárólagos, harmadik személyre át nem ruházható, jelen szerződés 3. pontjában meghatározott felhasználási jogok gyakorlását engedélyezi a Felhasználó számára.

Felek rögzítik, hogy a jelen szerződés 3. c) pontjában meghatározott, az Szjt. 26. § (8) bekezdése szerinti felhasználási jogot a szerződés hatálya alatt a Felhasználó webszerverén elérhető webarchívum keretébengyakorolja. Amennyiben a felület elérési címe a szerződés hatálya alatt változik, vagy módosul, az Szjt. 26. § (8) szerinti felhasználási mód e megváltozott internetes felületre (honlapra) is kiterjed, illetve az archívum vagyonkezelőjének jogutódját is megilleti.

Felhasználó az engedélyezett felhasználási jogokat csak a jelen szerződés céljának megfelelően, a Jogtulajdonos jogos érdekeinek sérelme nélkül gyakorolhatja.

5. A Felek megállapodnak abban, hogy amennyiben a 3. pontban szereplő felhasználási módok a jelen szerződés hatálya alatt úgy változnak vagy bővülnek, hogy a jelen szerződés megkötésekor ismert és a jelen szerződésben engedélyezett felhasználási módok megvalósu­lását hatékonyabban, kedvezőbb feltételekkel vagy jobb minőségben teszik lehetővé, a jelen szerződésben meghatározott felhasználási jog e megváltozott vagy kibővült felhasználási módokra is kiterjed.

1. **A Felek jogai és kötelezettségei**

6. A Felek a jelen szerződés teljesítése során kötelesek kölcsönösen együttműködni egymással; a szerződés változtatását igénylő körülményekről kötelesek haladéktalanul tájékoztatni egymást. A Felek megállapodnak abban, hogy egyéb, a szerződés teljesítésével összefüggő értesítéseket elektronikus levél formájában elfogadják egymástól. Bármely fél által észlelt, a szerződés szerződésszerű teljesítését lehetetlenné tévő akadály felmerülése, illetve szerződésmódosítás kezdeményezése esetén azonban az értesítést aláírt ajánlott vagy tértivevényes levélben is meg kell erősíteni azzal, hogy Felek a levelet ajánlott küldemény esetében a feladást követő 10. munkanapon kézbesítettnek tekintik.

7. A jelen szerződéssel kapcsolatos kérdésekben kapcsolattartó:

1. Felhasználó részéről: Visky Ákos László <visky.akos.laszlo@oszk.hu>
2. Jogtulajdonos részéről:
3. **Szavatosság**

8. A Jogtulajdonos kijelenti, hogy a mű felhasználási jogaival rendelkezik és jelen szerződés aláírásával igazolja és szavatolja, hogy a szerződésben meghatározott felhasználási jogok engedélyezésére jogosult. Jogtulajdonos jelen szerződés aláírásával igazolja és szavatolja, hogy a gyűjteményes mű megalkotásában részt vevő szerzőktől, illetve jogtulajdonosoktól megszerezte a 3. pontban meghatározott felhasználási jogok engedélyezésének jogát.

9. A Jogtulajdonos szavatol azért, hogy a művön nem áll fenn harmadik személynek olyan kizárólagos szerzői vagyoni joga, amely a Felhasználó jelen szerződés szerinti joggyakorlását és felhasználását korlátozná vagy akadályozná. A Felhasználót semmiféle anyagi vagy jogi felelősség nem terheli a mű szerzői jogi jogosultjaival, így különösen alkotóival, illetve azok örököseivel továbbá más, a művek előállításában részt vett személlyel szemben. A Jogtulaj­donos vállalja, hogy harmadik személy által támasztott bárminemű – különösen szerzői jogi, személyiségi jogi – igényért közvetlenül maga áll helyt, a Felhasználó felelőssége e körben kizárt: e közvetlen helytállásnál fogva az ilyen tárgyú igényt előterjesztő harmadik személy a Jogtulajdonost közvetlenül keresheti meg, ill. perelheti, valamint a harmadik személyt a Felhasználó közvetlenül a Jogtulajdonoshoz irányíthatja. A felhasználás jogszerűségével szemben támasztott kifogás esetén Felhasználó az erről szóló tudomásszerzést követően a művet azonnal kivonja a nyilvános internetes szolgáltatásból.

1. **A felhasználás ellenértéke**

10. Felhasználó kijelenti, hogy a felhasználással összefüggésben bevételre nem tesz szert, szolgáltatása közvetve sem irányul jövedelemszerzési vagy jövedelemfokozási célra. Jogtulaj­do­nos ezt elismerve, jelen szerződés keretében a felhasználás engedélyezésével összefüg­gés­ben a jogdíj, és minden egyéb díjazás iránti igényéről lemond. A jelen szerződésben meghatározott együttműködés keretében a Felek semmilyen anyagi ellenszolgáltatást nem vállalnak egymással szemben.

1. **A szerződés érvényessége, módosítása, megszűnése**

11. A jelen szerződés módosítása kizárólag írásban, a Felek közös megállapodása alapján érvényes.

12. A szerződés a Felek általi aláírás napján lép hatályba. A szerződés eltérő aláírási napok esetén a későbbi időpontban aláíró Fél aláírásának napján lép hatályba. Jelen szerződés határozatlan ideig hatályos.

13. Jelen szerződést bármelyik Fél a másik Félhez intézett írásbeli nyilatkozatával 30 napos határidővel felmondhatja.

14. A szerződést bármelyik Fél azonnali hatállyal felmondhatja a másik Félhez eljuttatott írásbeli értesítéssel, amennyiben a másik Fél a szerződésben vállalt lényeges kötelezettségét súlyosan megsérti, és azt nem orvosolja az erre vonatkozó írásbeli felszólítás kézhezvételét követő 15 napon belül sem.

1. **Vegyes és záró rendelkezések**

15. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, továbbá a szerzői jogról szóló 1999. évi LXXVI. törvény vonatkozó rendelkezései irányadók.

16. A Felek kijelentik, hogy a jelen szerződés megkötésére vonatkozó jogszabályokat betar­tották, a rájuk vonatkozó belső előírásoknak megfelelően jártak el, a szerződés érvényessé­géhez további hozzájárulásra vagy nyilatkozatra nincs szükség. A Felek megállapodnak abban, hogy a jelen szerződéssel kapcsolatban felmerült vitás kérdéseket egymás között tárgyalások útján kísérlik meg rendezni.

A jelen szerződést a Felek – az alulírott helyen és időpontban – elolvasás után, mint akaratukkal mindenben megegyezőt, jóváhagyólag írják alá.

Budapest, 2020 ......................... ................................., 2020 .................

.................................................. .............................................................

Rózsa Dávid

Országos Széchényi Könyvtár

főigazgató Jogtulajdonos

szakmailag jóváhagyta: ...........................................................

jogilag jóváhagyta: ...........................................................